CELEX: 32019R2122
Language: el
Date: 2019-10-10 00:00:00
Title: Κατ’ εξουσιοδότηση κανονισμός (ΕΕ) 2019/2122 της Επιτροπής της 10ης Οκτωβρίου 2019 για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά ορισμένες κατηγορίες ζώων και αγαθών που εξαιρούνται από τους επίσημους ελέγχους στους συνοριακούς σταθμούς ελέγχου και τους ειδικούς ελέγχους στις προσωπικές αποσκευές επιβατών και σε μικρά φορτία εμπορευμάτων που αποστέλλονται σε φυσικά πρόσωπα και δεν προορίζονται να διατεθούν στην αγορά, και για την τροποποίηση του κανονισμού (ΕΕ) αριθ. 142/2011 της Επιτροπής (Κείμενο που παρουσιάζει ενδιαφέρον για τον ΕΟΧ)

12.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 321/45
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/2122 ΤΗΣ ΕΠΙΤΡΟΠΗΣ
         της 10ης Οκτωβρίου 2019
         για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά ορισμένες κατηγορίες ζώων και αγαθών που εξαιρούνται από τους επίσημους ελέγχους στους συνοριακούς σταθμούς ελέγχου και τους ειδικούς ελέγχους στις προσωπικές αποσκευές επιβατών και σε μικρά φορτία εμπορευμάτων που αποστέλλονται σε φυσικά πρόσωπα και δεν προορίζονται να διατεθούν στην αγορά, και για την τροποποίηση του κανονισμού (ΕΕ) αριθ. 142/2011 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 48 στοιχεία β), γ), δ), ε) και στ), το άρθρο 53 παράγραφος 1 στοιχείο δ) σημείο ii), και το άρθρο 77 παράγραφος 1 στοιχείο ια),
         Εκτιμώντας τα ακόλουθα:
         
                     (1)
                  
                  
                     Το άρθρο 48 του κανονισμού (ΕΕ) 2017/625 εξουσιοδοτεί την Επιτροπή να θεσπίζει κανόνες για την εξαίρεση ορισμένων κατηγοριών ζώων και αγαθών από τους επίσημους ελέγχους στους συνοριακούς σταθμούς ελέγχου, όταν η εν λόγω εξαίρεση είναι δικαιολογημένη. Το άρθρο 53 παράγραφος 1 στοιχείο δ) σημείο ii) του κανονισμού (ΕΕ) 2017/625 εξουσιοδοτεί την Επιτροπή να θεσπίζει κανόνες σχετικά με ειδικά καθήκοντα επίσημων ελέγχων που εκτελούνται από τις τελωνειακές αρχές ή άλλες δημόσιες αρχές, στον βαθμό που τα καθήκοντα αυτά δεν εμπίπτουν ήδη στην αρμοδιότητα των εν λόγω αρχών, όσον αφορά τις προσωπικές αποσκευές επιβατών.
                  
               
                     (2)
                  
                  
                     Οι εν λόγω κανόνες συνδέονται μεταξύ τους σε σημαντικό βαθμό, ενώ πολλοί εξ αυτών προορίζονται να εφαρμόζονται παράλληλα. Για λόγους απλότητας και διαφάνειας, καθώς και προκειμένου να διευκολυνθεί η εφαρμογή τους και να αποφευχθεί ο πολλαπλασιασμός των κανόνων, θα πρέπει να θεσπιστούν σε μία και μόνο πράξη και όχι σε πολλές χωριστές πράξεις με πολυάριθμες διασταυρούμενες παραπομπές και με κίνδυνο επαναλήψεων. Οι εν λόγω κανόνες εξυπηρετούν συχνά κοινούς σκοπούς και αναφέρονται σε συμπληρωματικές δραστηριότητες των φορέων εκμετάλλευσης και των αρμόδιων αρχών. Ως εκ τούτου, είναι σκόπιμο να συγκεντρωθούν οι κανόνες αυτοί σε ενιαίο κατ’ εξουσιοδότηση κανονισμό.
                  
               
                     (3)
                  
                  
                     Όταν θεσπίζονται κανόνες για εξαίρεση από τους επίσημους ελέγχους στους συνοριακούς σταθμούς ελέγχου, θα πρέπει να προβλέπονται όροι, όπως κατάλληλες ρυθμίσεις ελέγχου, ώστε να διασφαλίζεται ότι δεν συντρέχουν απαράδεκτοι κίνδυνοι για τη δημόσια υγεία και την υγεία των ζώων και των φυτών, όταν τα οικεία ζώα και αγαθά εισέρχονται στην Ένωση.
                  
               
                     (4)
                  
                  
                     Οι εξαιρέσεις από τους επίσημους ελέγχους στους συνοριακούς σταθμούς ελέγχου όσον αφορά προϊόντα που αποτελούν μέρος των προσωπικών αποσκευών ταξιδιωτών, προϊόντα που προορίζονται για κατανάλωση από το πλήρωμα και τους επιβάτες μεταφορικών μέσων που εκτελούν διεθνή δρομολόγια, καθώς και προϊόντα που αποστέλλονται ως μικρά φορτία σε ιδιώτες ισχύουν ήδη βάσει της οδηγίας 97/78/ΕΚ του Συμβουλίου (2). Για λόγους νομικής σαφήνειας και για να εξασφαλιστεί η συνεπής εφαρμογή των εν λόγω εξαιρέσεων, δεδομένου ότι η οδηγία 97/78/ΕΚ καταργείται από τις 14 Δεκεμβρίου 2019, είναι σκόπιμο να θεσπιστούν διατάξεις για τις συγκεκριμένες εξαιρέσεις στον παρόντα κανονισμό. Οι εξαιρέσεις αυτές αφορούν ορισμένες κατηγορίες ζώων και αγαθών που, μολονότι εισέρχονται στην Ένωση, δεν πρέπει να διατίθενται στην αγορά.
                  
               
                     (5)
                  
                  
                     Προκειμένου να διασφαλιστεί η συνοχή της ενωσιακής νομοθεσίας, τα κράτη μέλη θα πρέπει να εξακολουθήσουν να διενεργούν κατάλληλους ελέγχους βάσει κινδύνου με σκοπό την πρόληψη της εισαγωγής στην Ένωση ορισμένων χωροκατακτητικών ξένων ειδών, όπως απαιτείται από τον κανονισμό (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου (3).
                  
               
                     (6)
                  
                  
                     Για να διευκολυνθεί η προώθηση των επιστημονικών δραστηριοτήτων, δικαιολογείται η εξαίρεση ορισμένων κατηγοριών ζώων και αγαθών που προορίζονται για επιστημονικούς σκοπούς από τους επίσημους ελέγχους στους συνοριακούς σταθμούς ελέγχου.
                  
               
                     (7)
                  
                  
                     Τα φυτά, τα φυτικά προϊόντα και άλλα αντικείμενα που αναφέρονται στο άρθρο 47 παράγραφος 1 στοιχείο γ) του κανονισμού (ΕΕ) 2017/625 και προορίζονται για επιστημονικούς σκοπούς θα πρέπει να εξαιρούνται από τους ελέγχους ταυτότητας και τους φυσικούς ελέγχους στους συνοριακούς σταθμούς ελέγχου, υπό ορισμένες προϋποθέσεις, δεδομένου ότι θεσπίζονται κατάλληλα μέτρα προστασίας σύμφωνα με το άρθρο 48 του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου (4).
                  
               
                     (8)
                  
                  
                     Σύμφωνα με το άρθρο 48 στοιχεία δ) και ε) του κανονισμού (ΕΕ) 2017/625, τα αγαθά τα οποία αποτελούν μέρος των προσωπικών αποσκευών επιβατών και προορίζονται για προσωπική τους κατανάλωση ή χρήση και τα μικρά φορτία αγαθών τα οποία αποστέλλονται σε φυσικά πρόσωπα και δεν προορίζονται να διατεθούν στην αγορά θα πρέπει να εξαιρούνται από τους επίσημους ελέγχους στους συνοριακούς σταθμούς ελέγχου. Όσον αφορά τα μικρά φορτία αγαθών τα οποία αποστέλλονται σε φυσικά πρόσωπα και δεν προορίζονται να διατεθούν στην αγορά, τα κράτη μέλη θα πρέπει να διενεργούν ελέγχους βάσει κινδύνου. Ο πιθανός κίνδυνος εισαγωγής παθογόνων παραγόντων ή νόσων στην Ένωση μέσω της εισαγωγής προϊόντων ζωικής προέλευσης θα λαμβάνεται υπόψη όταν καταρτίζονται μέτρα που ρυθμίζουν την εισαγωγή αυτών των φορτίων ή προϊόντων.
                  
               
                     (9)
                  
                  
                     Για να εξασφαλιστεί η ελαχιστοποίηση των κινδύνων για τη δημόσια υγεία, την υγεία των ζώων και την υγεία των φυτών, τα κράτη μέλη θα πρέπει να επανεξετάζουν τουλάχιστον μία φορά ετησίως τους μηχανισμούς και τις δράσεις ειδικού ελέγχου για τα αγαθά τα οποία αποτελούν μέρος των προσωπικών αποσκευών επιβατών και να επικαιροποιούν τους εν λόγω μηχανισμούς και δράσεις σε ετήσια βάση μετά την κύρια τουριστική περίοδο.
                  
               
                     (10)
                  
                  
                     Ο κανονισμός (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου (5) και ο εκτελεστικός κανονισμός (ΕΕ) αριθ. 577/2013 της Επιτροπής (6) προβλέπουν κανόνες σχετικά με ορισμένα είδη ζώων συντροφιάς που συνοδεύουν τον ιδιοκτήτη τους ή εξουσιοδοτημένο πρόσωπο κατά τη διάρκεια μη εμπορικών μετακινήσεων στην Ένωση από τρίτες χώρες. Ο διοικητικός φόρτος που συνεπάγονται οι εν λόγω μετακινήσεις θα πρέπει να ελαχιστοποιείται, ενώ θα πρέπει να εξασφαλίζεται επαρκές επίπεδο ασφάλειας όσον αφορά τους κινδύνους που ανακύπτουν για τη δημόσια υγεία και την υγεία των ζώων. Επιπλέον, τα κράτη μέλη θα πρέπει να επιτρέπουν την είσοδο πτηνών συντροφιάς στην Ένωση μόνο σύμφωνα με την απόφαση 2007/25/ΕΚ της Επιτροπής (7).
                  
               
                     (11)
                  
                  
                     Το άρθρο 48 στοιχείο στ) του κανονισμού (ΕΕ) 2017/625 εξουσιοδοτεί την Επιτροπή να θεσπίζει κανόνες για την εξαίρεση, από τους επίσημους ελέγχους σε συνοριακούς σταθμούς ελέγχου, των ζώων συντροφιάς που διατηρούνται για ιδιωτικούς μη εμπορικούς σκοπούς. Οι κανόνες του παρόντος κανονισμού που αφορούν την εξαίρεση δεν θα πρέπει να θίγουν την υποχρέωση των κρατών μελών να διενεργούν επίσημους ελέγχους για τη διασφάλιση της συμμόρφωσης με τον κανονισμό (ΕΕ) αριθ. 1143/2014 και τον κανονισμό (ΕΚ) αριθ. 865/2006 της Επιτροπής (8).
                  
               
                     (12)
                  
                  
                     Για να παρέχονται στους πολίτες σαφείς και προσβάσιμες πληροφορίες σχετικά με τους κανόνες που εφαρμόζονται στις μη εμπορικού χαρακτήρα μετακινήσεις ορισμένων ειδών ζώων συντροφιάς στην Ένωση, θα πρέπει να απαιτείται από τα κράτη μέλη να θέτουν αυτές τις πληροφορίες στη διάθεση του κοινού.
                  
               
                     (13)
                  
                  
                     Το επίπεδο του κινδύνου για τη δημόσια υγεία και την υγεία των ζώων που προκύπτει από την εισαγωγή ζωονόσων και παθογόνων παραγόντων ποικίλλει ανάλογα με διάφορα στοιχεία, όπως ο τύπος του προϊόντος, το ζωικό είδος από το οποίο προέρχονται τα προϊόντα, και η πιθανότητα παρουσίας παθογόνων παραγόντων. Στον κανονισμό (ΕΚ) αριθ. 206/2009 της Επιτροπής (9) προβλέπονται συνολικοί ενωσιακοί κανόνες για την πρόληψη της εισαγωγής ζωονόσων και παθογόνων παραγόντων, προκειμένου να αντιμετωπίζονται αυτοί οι κίνδυνοι. Δεδομένου ότι ο παρών κανονισμός θεσπίζει κανόνες που καλύπτονται από τον κανονισμό (ΕΚ) αριθ. 206/2009, ο εν λόγω κανονισμός θα πρέπει να καταργηθεί από την ημερομηνία εφαρμογής του παρόντος κανονισμού.
                  
               
                     (14)
                  
                  
                     Ο κανονισμός (ΕΕ) αριθ. 142/2011 της Επιτροπής (10) θα πρέπει να τροποποιηθεί όσον αφορά την εξαίρεση ορισμένων ερευνητικών και διαγνωστικών δειγμάτων από τους κτηνιατρικούς ελέγχους στους συνοριακούς σταθμούς επιθεώρησης, καθώς το συγκεκριμένο θέμα καλύπτεται από τον παρόντα κανονισμό.
                  
               
                     (15)
                  
                  
                     Ο κανονισμός (ΕΕ) 2017/625 εφαρμόζεται από τις 14 Δεκεμβρίου 2019. Ως εκ τούτου, οι κανόνες που ορίζονται στον παρόντα κανονισμό θα πρέπει επίσης να εφαρμόζονται από την εν λόγω ημερομηνία,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο
            Ο παρών κανονισμός θεσπίζει κανόνες για τις περιπτώσεις και τις προϋποθέσεις υπό τις οποίες ορισμένες κατηγορίες ζώων και αγαθών εξαιρούνται από τους επίσημους ελέγχους σε συνοριακούς σταθμούς ελέγχου, καθώς και για τις περιπτώσεις και τις προϋποθέσεις υπό τις οποίες μπορούν να εκτελούνται συγκεκριμένα καθήκοντα ελέγχου από τις τελωνειακές αρχές ή άλλες δημόσιες αρχές, στον βαθμό που τα εν λόγω καθήκοντα δεν εμπίπτουν ήδη στην αρμοδιότητα των εν λόγω αρχών, όσον αφορά τις προσωπικές αποσκευές επιβατών.
         
         
            Άρθρο 2
            Ορισμοί
            Για τους σκοπούς του παρόντος κανονισμού, ισχύουν οι ακόλουθοι ορισμοί:
            
                        1)
                     
                     
                        «ερευνητικά και διαγνωστικά δείγματα»: τα ερευνητικά και διαγνωστικά δείγματα όπως ορίζονται στο σημείο 38 του παραρτήματος I του κανονισμού (ΕΕ) αριθ. 142/2011·
                     
                  
                        2)
                     
                     
                        «IMSOC»: το σύστημα διαχείρισης πληροφοριών για επίσημους ελέγχους που αναφέρεται στο άρθρο 131 του κανονισμού (ΕΕ) 2017/625·
                     
                  
                        3)
                     
                     
                        «νωπά αλιευτικά προϊόντα»: τα νωπά αλιευτικά προϊόντα όπως ορίζονται στο σημείο 3.5 του παραρτήματος I του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (11)·
                     
                  
                        4)
                     
                     
                        «παρασκευασμένα αλιευτικά προϊόντα»: τα παρασκευασμένα αλιευτικά προϊόντα όπως ορίζονται στο σημείο 3.6 του παραρτήματος I του κανονισμού (ΕΚ) αριθ. 853/2004·
                     
                  
                        5)
                     
                     
                        «μεταποιημένα αλιευτικά προϊόντα»: τα μεταποιημένα αλιευτικά προϊόντα όπως ορίζονται στο σημείο 7.4 του παραρτήματος I του κανονισμού (ΕΚ) αριθ. 853/2004·
                     
                  
                        6)
                     
                     
                        «ζώα συντροφιάς»: τα ζώα συντροφιάς όπως ορίζονται στο άρθρο 4 σημείο 11 του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου (12)·
                     
                  
                        7)
                     
                     
                        «μη εμπορικού χαρακτήρα μετακίνηση»: μη εμπορικού χαρακτήρα μετακίνηση όπως ορίζεται στο άρθρο 4 σημείο 14 του κανονισμού (ΕΕ) 2016/429·
                     
                  
                        8)
                     
                     
                        «τροφές για ζώα συντροφιάς»: τροφές για ζώα συντροφιάς όπως ορίζονται στο σημείο 19 του παραρτήματος I του κανονισμού (ΕΕ) αριθ. 142/2011.
                     
                  
         
            Άρθρο 3
            Ζώα που προορίζονται για επιστημονικούς σκοπούς
            
               1.   Τα ασπόνδυλα που προορίζονται για επιστημονικούς σκοπούς, όπως ερευνητικές και εκπαιδευτικές δραστηριότητες ή ερευνητικές δραστηριότητες για την ανάπτυξη προϊόντων, εξαιρούνται από τους επίσημους ελέγχους σε συνοριακούς σταθμούς ελέγχου, με εξαίρεση τους ελέγχους που διενεργούνται σύμφωνα με το άρθρο 15 παράγραφος 2 του κανονισμού (ΕΕ) αριθ. 1143/2014, υπό την προϋπόθεση ότι:
               
                           α)
                        
                        
                           συμμορφώνονται με τις απαιτήσεις υγείας των ζώων οι οποίες καθορίζονται στους κανόνες που αναφέρονται στο άρθρο 1 παράγραφος 2 στοιχείο δ) του κανονισμού (ΕΕ) 2017/625·
                        
                     
                           β)
                        
                        
                           η είσοδός τους στην Ένωση έχει εγκριθεί εκ των προτέρων για τον σκοπό αυτό από την αρμόδια αρχή του κράτους μέλους προορισμού·
                        
                     
                           γ)
                        
                        
                           όταν οι δραστηριότητες που συνδέονται με τους επιστημονικούς σκοπούς έχουν ολοκληρωθεί, τα εν λόγω ζώα και τα προϊόντα που προέρχονται από αυτά, με εξαίρεση τις ποσότητες που χρησιμοποιούνται για επιστημονικούς σκοπούς, απορρίπτονται ή αποστέλλονται εκ νέου στην τρίτη χώρα καταγωγής.
                        
                     
            
               2.   Η παράγραφος 1 δεν εφαρμόζεται στις μέλισσες (Apis mellifera), τις αγριομέλισσες (Bombus spp), τα μαλάκια που ανήκουν στο φύλο Mollusca και τα καρκινοειδή που ανήκουν στο υποφύλο Crustacea.
            
         
         
            Άρθρο 4
            Ερευνητικά και διαγνωστικά δείγματα
            
               1.   Η αρμόδια αρχή μπορεί να εξαιρέσει τα ερευνητικά και διαγνωστικά δείγματα από τους επίσημους ελέγχους στους συνοριακούς σταθμούς ελέγχου, υπό την προϋπόθεση ότι:
               
                           α)
                        
                        
                           η αρμόδια αρχή του κράτους μέλους προορισμού έχει χορηγήσει στον χρήστη των δειγμάτων εκ των προτέρων έγκριση για την εισαγωγή τους στην Ένωση σύμφωνα με το άρθρο 27 παράγραφος 1 του κανονισμού (ΕΕ) αριθ. 142/2011 και η εν λόγω άδεια καταχωρίζεται σε επίσημο έγγραφο που εκδίδει η εν λόγω αρχή·
                        
                     
                           β)
                        
                        
                           συνοδεύονται από το επίσημο έγγραφο που αναφέρεται στο στοιχείο α) ή από αντίγραφο αυτού έως ότου φτάσουν στον χρήστη που αναφέρεται στο στοιχείο α) ή, στην περίπτωση που αναφέρεται στο στοιχείο γ), στον συνοριακό σταθμό ελέγχου στο σημείο εισόδου·
                        
                     
                           γ)
                        
                        
                           σε περίπτωση εισόδου στην Ένωση μέσω κράτους μέλους άλλου από το κράτος μέλος προορισμού, ο υπεύθυνος επιχείρησης παρουσιάζει τα δείγματα σε συνοριακό σταθμό ελέγχου.
                        
                     
            
               2.   Στην περίπτωση που αναφέρεται στην παράγραφο 1 στοιχείο γ), η αρμόδια αρχή του συνοριακού σταθμού ελέγχου ενημερώνει μέσω του IMSOC την αρμόδια αρχή του κράτους μέλους προορισμού για την είσοδο των δειγμάτων.
            
         
         
            Άρθρο 5
            Φυτά, φυτικά προϊόντα και άλλα αντικείμενα προοριζόμενα για επιστημονικούς σκοπούς
            
               1.   Τα φυτά, τα φυτικά προϊόντα και άλλα αντικείμενα εξαιρούνται από τους ελέγχους ταυτότητας και τους φυσικούς ελέγχους στους συνοριακούς σταθμούς ελέγχου, εκτός από τους ελέγχους που διενεργούνται σύμφωνα με το άρθρο 15 παράγραφος 2 του κανονισμού (ΕΕ) αριθ. 1143/2014, υπό την προϋπόθεση ότι προορίζονται για επιστημονικούς σκοπούς σύμφωνα με το άρθρο 48 παράγραφος 1 του κανονισμού (ΕΕ) 2016/2031.
            
            
               2.   Η αρμόδια αρχή του συνοριακού σταθμού ελέγχου της πρώτης άφιξης του φορτίου διενεργεί έλεγχο των εγγράφων της άδειας που αναφέρεται στο άρθρο 48 παράγραφος 1 του κανονισμού (ΕΕ) 2016/2031. Σε περίπτωση διαπιστωμένης μη συμμόρφωσης ή υπόνοιας μη συμμόρφωσης, η αρμόδια αρχή του συνοριακού σταθμού ελέγχου της πρώτης άφιξης μπορεί να διενεργεί ελέγχους ταυτότητας και φυσικούς ελέγχους στο φορτίο ή να ζητά τη διενέργεια των εν λόγω ελέγχων από τον υπεύθυνο του σταθμού καραντίνας ή της εγκατάστασης περιορισμού που έχει οριστεί από την αρμόδια αρχή.
            
            
               3.   Εάν η αρμόδια αρχή του συνοριακού σταθμού ελέγχου πρώτης άφιξης του φορτίου ζητεί τη διενέργεια ελέγχων ταυτότητας και φυσικών ελέγχων από τον υπεύθυνο του σταθμού καραντίνας ή της εγκατάστασης περιορισμού που έχει οριστεί από την αρμόδια αρχή, η αρμόδια αρχή του συνοριακού σταθμού ελέγχου πρώτης άφιξης του φορτίου ενημερώνει μέσω του IMSOC την αρμόδια αρχή του σταθμού καραντίνας ή της εγκατάστασης περιορισμού σχετικά με τα αποτελέσματα των ελέγχων εγγράφων και της επακόλουθης αναχώρησης του φορτίου για τον σταθμό καραντίνας ή την εγκατάσταση περιορισμού. Η αρμόδια αρχή του σταθμού καραντίνας ή της εγκατάστασης περιορισμού ενημερώνει μέσω του IMSOC την αρμόδια αρχή του συνοριακού σταθμού ελέγχου πρώτης άφιξης του φορτίου για την άφιξη του φορτίου στον σταθμό καραντίνας ή στην εγκατάσταση περιορισμού. Η αρμόδια αρχή του σταθμού καραντίνας ή της εγκατάστασης περιορισμού διενεργεί ελέγχους ταυτότητας και φυσικούς ελέγχους.
            
         
         
            Άρθρο 6
            
               Προϊόντα ζωικής προέλευσης και σύνθετα προϊόντα
               τα οποία βρίσκονται σε μεταφορικά μέσα που εκτελούν διεθνή δρομολόγια και τα οποία δεν εκφορτώνονται και προορίζονται για κατανάλωση από το πλήρωμα και τους επιβάτες
            
            
               1.   Τα προϊόντα ζωικής προέλευσης και τα σύνθετα προϊόντα εξαιρούνται από τους επίσημους ελέγχους στους συνοριακούς σταθμούς ελέγχου, υπό την προϋπόθεση ότι:
               
                           α)
                        
                        
                           προορίζονται για κατανάλωση από το πλήρωμα και τους επιβάτες σε μεταφορικά μέσα που εκτελούν διεθνή δρομολόγια· και
                        
                     
                           β)
                        
                        
                           δεν εκφορτώνονται στο έδαφος της Ένωσης.
                        
                     
            
               2.   Η απευθείας μεταφορά των αγαθών της παραγράφου 1 τα οποία εκφορτώνονται σε λιμένα από ένα μεταφορικό μέσο που εκτελεί διεθνή δρομολόγια σε άλλο μεταφορικό μέσο που εκτελεί διεθνή δρομολόγια εξαιρείται από τους επίσημους ελέγχους στους συνοριακούς σταθμούς ελέγχου, υπό την προϋπόθεση ότι πραγματοποιείται:
               
                           α)
                        
                        
                           με τη σύμφωνη γνώμη της αρμόδιας αρχής του συνοριακού σταθμού ελέγχου· και
                        
                     
                           β)
                        
                        
                           υπό τελωνειακή επιτήρηση.
                        
                     
            
               3.   Ο υπεύθυνος επιχείρησης που είναι υπεύθυνος για τα αγαθά που αναφέρονται στην παράγραφο 1 ζητεί τη σύμφωνη γνώμη που αναφέρεται στην παράγραφο 2 στοιχείο α), πριν από τη μεταφορά των εν λόγω αγαθών από ένα μεταφορικό μέσο που εκτελεί διεθνή δρομολόγια σε άλλο μεταφορικό μέσο που εκτελεί διεθνή δρομολόγια.
            
         
         
            Άρθρο 7
            Αγαθά τα οποία αποτελούν μέρος των προσωπικών αποσκευών επιβατών και προορίζονται για προσωπική τους κατανάλωση ή χρήση
            Τα προϊόντα ζωικής προέλευσης, τα σύνθετα προϊόντα, τα προϊόντα που προέρχονται από ζωικά υποπροϊόντα, τα φυτά, τα φυτικά προϊόντα και άλλα αντικείμενα που αποτελούν μέρος των προσωπικών αποσκευών των επιβατών και προορίζονται για προσωπική κατανάλωση ή χρήση εξαιρούνται από τους επίσημους ελέγχους στους συνοριακούς σταθμούς ελέγχου, υπό την προϋπόθεση ότι ανήκουν σε τουλάχιστον μία από τις ακόλουθες κατηγορίες:
            
                        α)
                     
                     
                        αγαθά που παρατίθενται στο μέρος 1 του παραρτήματος I, υπό τον όρο ότι η συνολική τους ποσότητα δεν υπερβαίνει το όριο βάρους των 2 kg·
                     
                  
                        β)
                     
                     
                        εκσπλαχνισμένα νωπά αλιευτικά προϊόντα ή παρασκευασμένα αλιευτικά προϊόντα ή μεταποιημένα αλιευτικά προϊόντα, υπό την προϋπόθεση ότι η συνολική τους ποσότητα δεν υπερβαίνει το όριο βάρους των 20 kg ή το βάρος ενός ιχθύος, ανάλογα με ποιο από τα δύο βάρη είναι υψηλότερο·
                     
                  
                        γ)
                     
                     
                        τα αγαθά, εκτός από εκείνα που αναφέρονται στα στοιχεία α) και β) του παρόντος άρθρου και εκείνα που αναφέρονται στο παράρτημα I μέρος 2, υπό την προϋπόθεση ότι η συνολική ποσότητά τους δεν υπερβαίνει το όριο βάρους των 2 kg·
                     
                  
                        δ)
                     
                     
                        φυτά, εκτός από τα φυτά προς φύτευση, φυτικά προϊόντα και άλλα αντικείμενα·
                     
                  
                        ε)
                     
                     
                        αγαθά, εκτός από τα φυτά προς φύτευση, που προέρχονται από την Ανδόρα, τον Άγιο Μαρίνο, την Ελβετία, την Ισλανδία, το Λιχτενστάιν ή τη Νορβηγία·
                     
                  
                        στ)
                     
                     
                        αλιευτικά προϊόντα που προέρχονται από τη Γροιλανδία ή τις Φερόες Νήσους·
                     
                  
                        ζ)
                     
                     
                        αγαθά, εκτός από τα φυτά προς φύτευση και τα αλιευτικά προϊόντα, που προέρχονται από τη Γροιλανδία ή τις Φερόες Νήσους, υπό τον όρο ότι η συνολική ποσότητά τους δεν υπερβαίνει το όριο βάρους των 10 kg.
                     
                  
         
            Άρθρο 8
            Πληροφορίες σχετικά με αγαθά τα οποία αποτελούν μέρος των προσωπικών αποσκευών επιβατών και προορίζονται για προσωπική τους κατανάλωση ή χρήση
            
               1.   Σε όλα τα σημεία εισόδου στην Ένωση, η αρμόδια αρχή αναρτά πληροφορίες με μία από τις αφίσες που παρατίθενται στο παράρτημα II, σε τουλάχιστον μία από τις επίσημες γλώσσες του κράτους μέλους εισόδου στην Ένωση, σε σημεία εμφανή για τους επιβάτες που φθάνουν από τρίτες χώρες.
            
            
               2.   Η αρμόδια αρχή μπορεί να συμπληρώνει τις πληροφορίες που αναφέρονται στην παράγραφο 1 με πρόσθετες πληροφορίες, μεταξύ των οποίων:
               
                           α)
                        
                        
                           τις πληροφορίες που ορίζονται στο παράρτημα III·
                        
                     
                           β)
                        
                        
                           πληροφορίες που ενδείκνυνται για τις τοπικές συνθήκες.
                        
                     
            
               3.   Οι διεθνείς μεταφορείς επιβατών, συμπεριλαμβανομένων των φορέων εκμετάλλευσης αερολιμένων, λιμένων και σιδηροδρόμων και των ταξιδιωτικών πρακτορείων:
               
                           α)
                        
                        
                           εφιστούν την προσοχή των πελατών τους στους κανόνες που καθορίζονται στο άρθρο 7 και στο παρόν άρθρο, ιδίως παρέχοντας τις πληροφορίες που προβλέπονται στα παραρτήματα II και III·
                        
                     
                           β)
                        
                        
                           δέχονται ότι η αρμόδια αρχή αναρτά τις πληροφορίες που αναφέρονται στις παραγράφους 1 και 2 στις εγκαταστάσεις της, σε σημεία εμφανή για τους επιβάτες που φθάνουν από τρίτες χώρες.
                        
                     
         
         
            Άρθρο 9
            Ειδικοί επίσημοι έλεγχοι σε αγαθά τα οποία αποτελούν μέρος των προσωπικών αποσκευών επιβατών
            
               1.   Για τα αγαθά που αποτελούν μέρος των προσωπικών αποσκευών επιβατών, οι αρμόδιες αρχές, οι τελωνειακές αρχές ή άλλες δημόσιες αρχές που είναι υπεύθυνες, σε συνεργασία με τους φορείς εκμετάλλευσης λιμένων, αερολιμένων και σιδηροδρόμων και με τους φορείς εκμετάλλευσης που είναι υπεύθυνοι για άλλα σημεία εισόδου, διοργανώνουν ειδικούς επίσημους ελέγχους στα σημεία εισόδου στην Ένωση. Οι εν λόγω ειδικοί επίσημοι έλεγχοι διενεργούνται βάσει κινδύνου και είναι αποτελεσματικοί.
            
            
               2.   Οι έλεγχοι που αναφέρονται στην παράγραφο 1 του παρόντος άρθρου:
               
                           α)
                        
                        
                           αποσκοπούν ιδίως στον εντοπισμό της παρουσίας αγαθών που αναφέρεται στο άρθρο 7·
                        
                     
                           β)
                        
                        
                           διενεργούνται με σκοπό να επαληθεύσουν ότι πληρούνται οι όροι που προβλέπονται στο άρθρο 7· και
                        
                     
                           γ)
                        
                        
                           διεξάγονται με κατάλληλα μέσα, στα οποία μπορεί να περιλαμβάνεται η χρήση εξοπλισμού σάρωσης ή ειδικά εκπαιδευμένων σκύλων ανίχνευσης, για τον έλεγχο μεγάλων όγκων αγαθών.
                        
                     
            
               3.   Οι αρμόδιες αρχές, οι τελωνειακές αρχές ή άλλες αρμόδιες δημόσιες αρχές που διενεργούν ειδικούς επίσημους ελέγχους:
               
                           α)
                        
                        
                           αποσκοπούν στην ταυτοποίηση των ειδών που δεν συμμορφώνονται με τους κανόνες του άρθρου 7·
                        
                     
                           β)
                        
                        
                           διασφαλίζουν ότι τα μη συμμορφούμενα αγαθά που εντοπίζονται κατάσχονται και καταστρέφονται σύμφωνα με την εθνική νομοθεσία και, κατά περίπτωση, σύμφωνα με τα άρθρα 197 έως 199 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (13)·
                        
                     
                           γ)
                        
                        
                           επανεξετάζουν, τουλάχιστον μία φορά ετησίως και πριν από την 1η Οκτωβρίου, τους μηχανισμούς και τις δράσεις που εφαρμόζουν, διαπιστώνουν το επίπεδο συμμόρφωσης που έχει επιτευχθεί και, βάσει κινδύνου, προσαρμόζουν τους εν λόγω μηχανισμούς και δράσεις, εάν είναι αναγκαίο για την επίτευξη των στόχων που ορίζονται στην παράγραφο 2 στοιχεία α) και β).
                        
                     
            
               4.   Η επανεξέταση που αναφέρεται στην παράγραφο 3 στοιχείο γ) διασφαλίζει την ελαχιστοποίηση των κινδύνων για τη δημόσια υγεία, την υγεία των ζώων και την υγεία των φυτών.
               Η επανεξέταση συνεκτιμά:
               
                           α)
                        
                        
                           στοιχεία που συλλέχθηκαν σχετικά με τον κατά προσέγγιση αριθμό φορτίων τα οποία παραβιάζουν τους κανόνες που προβλέπονται στο άρθρο 7·
                        
                     
                           β)
                        
                        
                           τον αριθμό των ειδικών επίσημων ελέγχων που διενεργήθηκαν·
                        
                     
                           γ)
                        
                        
                           το συνολικό υπολογισθέν ποσό των φορτίων που κατασχέθηκαν και καταστράφηκαν, τα οποία βρέθηκαν στις προσωπικές αποσκευές των επιβατών και δεν συμμορφώνονταν με το άρθρο 7· και
                        
                     
                           δ)
                        
                        
                           κάθε άλλη σχετική πληροφορία.
                        
                     
         
         
            Άρθρο 10
            Μικρά φορτία αγαθών που αποστέλλονται σε φυσικά πρόσωπα και δεν προορίζονται να διατεθούν στην αγορά
            
               1.   Τα μικρά φορτία προϊόντων ζωικής προέλευσης, σύνθετων προϊόντων, προϊόντων που προέρχονται από ζωικά υποπροϊόντα, φυτών, φυτικών προϊόντων και άλλων αντικειμένων που αποστέλλονται σε φυσικά πρόσωπα και δεν προορίζονται να διατεθούν στην αγορά εξαιρούνται από τους επίσημους ελέγχους στους συνοριακούς σταθμούς ελέγχου, υπό τον όρο ότι ανήκουν σε τουλάχιστον μία από τις κατηγορίες που αναφέρονται στο άρθρο 7.
            
            
               2.   Τα κράτη μέλη διενεργούν ειδικούς επίσημους ελέγχους στα εν λόγω αγαθά σύμφωνα με το άρθρο 9.
            
            
               3.   Οι ταχυδρομικές υπηρεσίες εφιστούν την προσοχή των πελατών τους στους κανόνες που καθορίζονται στην παράγραφο 1, ιδίως παρέχοντας τις πληροφορίες που προβλέπονται στο παράρτημα III.
            
         
         
            Άρθρο 11
            Ζώα συντροφιάς
            Τα ζώα συντροφιάς που εισέρχονται στην Ένωση κατά τη διάρκεια μη εμπορικού χαρακτήρα μετακίνησης εξαιρούνται από τους επίσημους ελέγχους στους συνοριακούς σταθμούς ελέγχου, με εξαίρεση τους επίσημους ελέγχους που διενεργούνται σύμφωνα με το άρθρο 15 παράγραφος 2 του κανονισμού (ΕΕ) αριθ. 1143/2014 και τους επίσημους ελέγχους που διενεργούνται για την εξακρίβωση της συμμόρφωσης σύμφωνα με το άρθρο 57 παράγραφος 1 του κανονισμού (ΕΚ) αριθ. 865/2006, ως εξής:
            
                        α)
                     
                     
                        ζώα των ειδών που αναφέρονται στο μέρος Α του παραρτήματος I του κανονισμού (ΕΕ) αριθ. 576/2013 τα οποία:
                        
                                    i)
                                 
                                 
                                    πληρούν τις προϋποθέσεις που ορίζονται στο άρθρο 5 παράγραφος 1 ή 2 του κανονισμού (ΕΕ) αριθ. 576/2013 και μετακινούνται από έδαφος ή τρίτη χώρα που παρατίθεται στο παράρτημα II μέρος 1 του εκτελεστικού κανονισμού (ΕΕ) αριθ. 577/2013, υπό την προϋπόθεση ότι υποβάλλονται σε ελέγχους εγγράφων και ταυτότητας σύμφωνα με το άρθρο 33 και, κατά περίπτωση, στους συνήθεις επιτόπιους ελέγχους σύμφωνα με το άρθρο 5 παράγραφος 3 του κανονισμού (ΕΕ) αριθ. 576/2013· ή
                                 
                              
                                    ii)
                                 
                                 
                                    πληρούν τις προϋποθέσεις που ορίζονται στο άρθρο 5 παράγραφος 1 ή 2 του κανονισμού (ΕΕ) αριθ. 576/2013 και μετακινούνται από έδαφος ή τρίτη χώρα που παρατίθεται στο παράρτημα II μέρος 2 του εκτελεστικού κανονισμού (ΕΕ) αριθ. 577/2013, υπό την προϋπόθεση ότι υποβάλλονται σε ελέγχους εγγράφων και ταυτότητας σύμφωνα με το άρθρο 34 και, κατά περίπτωση, στους συνήθεις επιτόπιους ελέγχους σύμφωνα με το άρθρο 5 παράγραφος 3 του κανονισμού (ΕΕ) αριθ. 576/2013· ή
                                 
                              
                                    iii)
                                 
                                 
                                    πληρούν τους όρους που προβλέπονται στο άρθρο 10 παράγραφος 3 του κανονισμού (ΕΕ) αριθ. 576/2013, υπό την προϋπόθεση ότι υποβάλλονται σε ελέγχους σύμφωνα με την άδεια που αναφέρεται στο άρθρο 10 παράγραφος 3 στοιχείο α) του εν λόγω κανονισμού και με τις απαιτήσεις του άρθρου 10 παράγραφος 3 στοιχείο β) του εν λόγω κανονισμού· ή
                                 
                              
                                    iv)
                                 
                                 
                                    πληρούν τους όρους που προβλέπονται στο άρθρο 32 του κανονισμού (ΕΕ) αριθ. 576/2013, υπό την προϋπόθεση ότι υποβάλλονται σε ελέγχους σύμφωνα με την άδεια που αναφέρεται στο άρθρο 32 παράγραφος 1 στοιχείο α) του εν λόγω κανονισμού·
                                 
                              
                  
                        β)
                     
                     
                        πτηνά των ειδών που αναφέρονται στο μέρος Β του παραρτήματος I του κανονισμού (ΕΕ) αριθ. 576/2013, υπό την προϋπόθεση ότι:
                        
                                    i)
                                 
                                 
                                    η μετακίνησή τους έχει εγκριθεί από τα κράτη μέλη σύμφωνα με το άρθρο 1 παράγραφος 1 της απόφασης 2007/25/ΕΚ· και
                                 
                              
                                    ii)
                                 
                                 
                                    υποβάλλονται σε κτηνιατρικούς ελέγχους σύμφωνα με το άρθρο 2 της απόφασης 2007/25/ΕΚ·
                                 
                              
                  
                        γ)
                     
                     
                        πτηνά που παρατίθενται στο μέρος Β του παραρτήματος I του κανονισμού (ΕΕ) αριθ. 576/2013, τα οποία μεταφέρονται στην Ένωση από τον Άγιο Μαρίνο, την Ανδόρα, τη Γροιλανδία, την Ελβετία, την Ισλανδία, το Λιχτενστάιν, το Μονακό, τη Νορβηγία, την Πόλη του Βατικανού και τις Φερόες Νήσους·
                     
                  
                        δ)
                     
                     
                        ζώα, με εξαίρεση τα πτηνά, των ειδών που αναφέρονται στο μέρος Β του παραρτήματος I του κανονισμού (ΕΕ) αριθ. 576/2013.
                     
                  
         
            Άρθρο 12
            Πληροφορίες σχετικά με τα ζώα συντροφιάς
            
               1.   Σε όλα τα σημεία εισόδου στην Ένωση, η αρμόδια αρχή αναρτά πληροφορίες με μία από τις αφίσες που παρατίθενται στο παράρτημα IV, σε τουλάχιστον μία από τις επίσημες γλώσσες του κράτους μέλους εισόδου στην Ένωση, με ευδιάκριτες ανακοινώσεις σε σημεία εμφανή για τους επιβάτες που φθάνουν από τρίτες χώρες.
            
            
               2.   Οι διεθνείς μεταφορείς επιβατών, συμπεριλαμβανομένων των φορέων εκμετάλλευσης αερολιμένων, λιμένων και σιδηροδρόμων, δέχονται ότι η αρμόδια αρχή αναρτά τις πληροφορίες που αναφέρονται στην παράγραφο 1 στις εγκαταστάσεις τους, σε σημεία εμφανή για τους επιβάτες που φθάνουν από τρίτες χώρες.
            
         
         
            Άρθρο 13
            Κατάργηση του κανονισμού (ΕΚ) αριθ. 206/2009
            
               1.   Ο κανονισμός (ΕΚ) αριθ. 206/2009 καταργείται από τις 14 Δεκεμβρίου 2019.
            
            
               2.   Οι παραπομπές στην καταργούμενη πράξη νοούνται ως παραπομπές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος V.
            
         
         
            Άρθρο 14
            Τροποποίηση του κανονισμού (ΕΚ) αριθ. 142/2011
            Στο άρθρο 27 του κανονισμού (ΕΚ) αριθ. 142/2011, η παράγραφος 2 απαλείφεται.
         
         
            Άρθρο 15
            Έναρξη ισχύος και ημερομηνία εφαρμογής
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 14 Δεκεμβρίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Οκτωβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 95 της 7.4.2017, σ. 1.
         
            (2)  Οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (ΕΕ L 24 της 30.1.1998, σ. 9).
         
            (3)  Κανονισμός (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, για την πρόληψη και διαχείριση της εισαγωγής και εξάπλωσης χωροκατακτητικών ξένων ειδών (ΕΕ L 317 της 4.11.2014, σ. 35).
         
            (4)  Κανονισμός (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (ΕΕ L 317 της 23.11.2016, σ. 4).
         
            (5)  Κανονισμός (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, σχετικά με τις μη εμπορικού χαρακτήρα μετακινήσεις ζώων συντροφιάς και την κατάργηση του κανονισμού (ΕΚ) αριθ. 998/2003 (ΕΕ L 178 της 28.6.2013, σ. 1).
         
            (6)  Εκτελεστικός κανονισμός (ΕΕ) αριθ. 577/2013 της Επιτροπής, της 28ης Ιουνίου 2013, για τα υποδείγματα εγγράφων ταυτοποίησης σχετικά με τις μη εμπορικού χαρακτήρα μετακινήσεις σκύλων, γατών και ικτίδων, την κατάρτιση καταλόγων εδαφών και τρίτων χωρών, καθώς και τη μορφή, τη διάταξη και τις γλωσσικές απαιτήσεις των δηλώσεων που πιστοποιούν τη συμμόρφωση με ορισμένους όρους οι οποίοι προβλέπονται στον κανονισμό (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου (ΕΕ L 178 της 28.6.2013, σ. 109).
         
            (7)  Απόφαση 2007/25/ΕΚ της Επιτροπής, της 22ας Δεκεμβρίου 2006, για τη λήψη ορισμένων μέτρων προστασίας λόγω της γρίπης των πτηνών υψηλής παθογονικότητας και της μετακίνησης πτηνών συντροφιάς που συνοδεύουν τον κάτοχό τους στην Κοινότητα (ΕΕ L 8 της 13.1.2007, σ. 29).
         
            (8)  Κανονισμός (ΕΚ) αριθ. 865/2006 της Επιτροπής, της 4ης Μαΐου 2006, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους (ΕΕ L 166 της 19.6.2006, σ. 1).
         
            (9)  Κανονισμός (ΕΚ) αριθ. 206/2009 της Επιτροπής, της 5ης Μαρτίου 2009, σχετικά με την εισαγωγή στην Κοινότητα αποστολών προϊόντων ζωικής προέλευσης σε ποσότητες για προσωπική χρήση και για την τροποποίηση του κανονισμού (ΕΚ) αριθ. 136/2004 (ΕΕ L 77 της 24.3.2009, σ. 1).
         
            (10)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
         
            (11)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
         
            (12)  Κανονισμός (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (ΕΕ L 84 της 31.3.2016, σ. 1).
         
            (13)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
      
      
         
            ΠΑΡΑΡΤΗΜΑ I
            
               ΜΕΡΟΣ 1
            
            
               Κατάλογος των αγαθών που αναφέρονται στο άρθρο 7 στοιχείο α)
            
            
                     
                        1.
                     
                     
                        Παιδικό γάλα σε σκόνη, παιδικές τροφές και ειδικές τροφές που απαιτούνται για ιατρικούς λόγους, υπό τον όρο ότι τα προϊόντα αυτά:
                        
                                    i)
                                 
                                 
                                    δεν χρειάζονται ψυγείο πριν ανοιχτούν·
                                 
                              
                                    ii)
                                 
                                 
                                    είναι συσκευασμένα ιδιοσκευάσματα για άμεση πώληση στον τελικό καταναλωτή· και
                                 
                              
                                    iii)
                                 
                                 
                                    η συσκευασία τους δεν είναι ανοιγμένη, εκτός εάν καταναλώνονται εκείνη την ώρα.
                                 
                              
                  
                     
                        2.
                     
                     
                        Τροφές για ζώα συντροφιάς οι οποίες απαιτούνται για λόγους υγείας, υπό τον όρο ότι τα προϊόντα αυτά:
                        
                                    i)
                                 
                                 
                                    προορίζονται για το ζώο συντροφιάς που συνοδεύει τον επιβάτη·
                                 
                              
                                    ii)
                                 
                                 
                                    διατηρούνται σε θερμοκρασία περιβάλλοντος·
                                 
                              
                                    iii)
                                 
                                 
                                    είναι συσκευασμένα ιδιοσκευάσματα για άμεση πώληση στον τελικό καταναλωτή· και
                                 
                              
                                    iv)
                                 
                                 
                                    η συσκευασία τους δεν είναι ανοιγμένη, εκτός εάν καταναλώνονται εκείνη την ώρα.
                                 
                              
                  
               ΜΕΡΟΣ 2
            
            
               Κατάλογος αγαθών που δεν εξαιρούνται από τους επίσημους ελέγχους στους συνοριακούς σταθμούς ελέγχου, που προβλέπονται στο άρθρο 7 στοιχείο γ)
            
            
                        
                           Κωδικός Συνδυασμένης Ονοματολογίας
                            (1)
                        
                     
                     
                        
                           Περιγραφή
                        
                     
                     
                        
                           Προσδιορισμός και εξήγηση
                        
                     
                  
                        ex κεφάλαιο 2
                        (0201-0210)
                     
                     
                        Κρέατα και βρώσιμα παραπροϊόντα σφαγίων
                     
                     
                        Όλα, εκτός από βατραχοπόδαρα (κωδικός ΣΟ 0208 90 70 )
                     
                  
                        0401-0406
                     
                     
                        Γάλα και γαλακτοκομικά προϊόντα
                     
                     
                        Όλα
                     
                  
                        ex 0504 00 00 
                     
                     
                        Έντερα, κύστεις και στομάχια ζώων, ολόκληρα ή σε τεμάχια, άλλα από εκείνα των ψαριών, νωπά, διατηρημένα με απλή ψύξη, κατεψυγμένα, αλατισμένα ή σε άρμη, αποξεραμένα ή καπνιστά
                     
                     
                        Όλα, εκτός των περιβλημάτων
                     
                  
                        ex 0511
                     
                     
                        Προϊόντα ζωικής προέλευσης, που δεν κατονομάζονται ούτε περιλαμβάνονται αλλού· ζώα μη ζωντανά του κεφαλαίου 1 ή 3 του παραρτήματος I μέρος 2 τμήμα 1 του κανονισμού (ΕΟΚ) αριθ. 2658/87, ακατάλληλα για κατανάλωση από τον άνθρωπο
                     
                     
                        Μόνο τροφές για ζώα συντροφιάς
                     
                  
                        1501 00 
                     
                     
                        Χοιρινά λίπη (συμπεριλαμβανομένου και του saindoux) και λίπη πουλερικών, άλλα από εκείνα των κλάσεων 0209 ή 1503
                     
                     
                        Όλα
                     
                  
                        1502 00 
                     
                     
                        Λίπη βοοειδών, προβατοειδών ή αιγοειδών, άλλα από εκείνα της κλάσης 1503
                     
                     
                        Όλα
                     
                  
                        1503 00 
                     
                     
                        Στεατίνη, λάδι με την ονομασία «saindoux», ελαιοστεατίνη, ελαιομαργαρίνη και στεατέλαιο, που δεν έχουν γαλακτωματοποιηθεί ούτε αναμειχθεί ούτε αλλιώς παρασκευαστεί
                     
                     
                        Όλα
                     
                  
                        1506 00 00 
                     
                     
                        Άλλα λίπη και λάδια ζωικά και τα κλάσματά τους, έστω και εξευγενισμένα, αλλά όχι χημικώς μετασχηματισμένα
                     
                     
                        Όλα
                     
                  
                        1601 00 
                     
                     
                        Λουκάνικα, σαλάμια και παρόμοια προϊόντα από κρέας, παραπροϊόντα σφαγίων ή αίμα. Παρασκευάσματα διατροφής με βάση τα προϊόντα αυτά
                     
                     
                        Όλα
                     
                  
                        1602
                     
                     
                        Άλλα παρασκευάσματα και κονσέρβες κρεάτων, παραπροϊόντων σφαγίων ή αίματος
                     
                     
                        Όλα
                     
                  
                        1702 11 00 
                        1702 19 00 
                     
                     
                        Λακτόζη και σιρόπι λακτόζης
                     
                     
                        Όλα
                     
                  
                        ex1901
                     
                     
                        Εκχυλίσματα βύνης· παρασκευάσματα διατροφής από αλεύρια, πλιγούρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν κακάο ή που περιέχουν λιγότερο από 40 % κατά βάρος κακάο επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού. Παρασκευάσματα διατροφής από προϊόντα των κλάσεων 0401 μέχρι 0404, που δεν περιέχουν κακάο ή περιέχουν λιγότερο από 5 % κατά βάρος κακάο, επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού
                     
                     
                        Μόνον τα παρασκευάσματα που περιέχουν κρέας και/ή γάλα
                     
                  
                        ex 1902
                     
                     
                        Ζυμαρικά εν γένει, έστω και ψημένα ή παραγεμισμένα (με κρέας ή άλλες ουσίες) ή και αλλιώς παρασκευασμένα, όπως τα σπαγέτα, μακαρόνια, νούγιες, λαζάνια, gnοcchi, ραβιόλια, κανελόνια· αράπικο σιμιγδάλι (κους-κους), έστω και παρασκευασμένο
                     
                     
                        Μόνον τα παρασκευάσματα που περιέχουν κρέας και/ή γάλα
                     
                  
                        ex 1905
                     
                     
                        Προϊόντα αρτοποιίας, ζαχαροπλαστικής ή μπισκοτοποιίας, έστω και με προσθήκη κακάου. Όστιες, κάψουλες κενές των τύπων που χρησιμοποιούνται για φάρμακα, αζυμοσφραγίδες, ξεραμένες ζύμες από αλεύρι ή άμυλο κάθε είδους σε φύλλα και παρόμοια προϊόντα
                     
                     
                        Μόνον τα παρασκευάσματα που περιέχουν κρέας και/ή γάλα
                     
                  
                        ex 2004
                     
                     
                        Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, κατεψυγμένα, άλλα από τα προϊόντα της κλάσης 2006 (1)
                        
                     
                     
                        Μόνον τα παρασκευάσματα που περιέχουν κρέας και/ή γάλα
                     
                  
                        ex 2005
                     
                     
                        Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, όχι κατεψυγμένα, άλλα από τα προϊόντα της κλάσης 2006
                     
                     
                        Μόνον τα παρασκευάσματα που περιέχουν κρέας και/ή γάλα
                     
                  
                        ex 2103
                     
                     
                        Παρασκευάσματα για σάλτσες και σάλτσες παρασκευασμένες· αρτύματα και καρυκεύματα, σύνθετα· αλεύρι από σινάπι και μουστάρδα παρασκευασμένη
                     
                     
                        Μόνον τα παρασκευάσματα που περιέχουν κρέας και/ή γάλα
                     
                  
                        ex 2104
                     
                     
                        Παρασκευάσματα για σούπες και ζωμούς. Σούπες και ζωμοί παρασκευασμένα· παρασκευάσματα διατροφής σύνθετα, ομογενοποιημένα
                     
                     
                        Μόνον τα παρασκευάσματα που περιέχουν κρέας και/ή γάλα
                     
                  
                        ex 2105 00 
                     
                     
                        Παγωτά, έστω και αν περιέχουν κακάο.
                     
                     
                        Μόνο τα παρασκευάσματα που περιέχουν γάλα
                     
                  
                        ex 2106
                     
                     
                        Παρασκευάσματα διατροφής που δεν κατονομάζονται ούτε περιλαμβάνονται αλλού
                     
                     
                        Μόνον τα παρασκευάσματα που περιέχουν κρέας και/ή γάλα
                     
                  
                        ex 2309
                     
                     
                        Παρασκευάσματα των τύπων που χρησιμοποιούνται για τη διατροφή των ζώων
                     
                     
                        Μόνο τροφές για ζώα συντροφιάς, δερμάτινα κόκαλα για σκύλους και τα μείγματα αλεύρων που περιέχουν κρέας κα/ή γάλα
                     
                  Σημειώσεις:
            
                        1.
                     
                     
                        Στήλη 1: Όταν σε κάποιον κωδικό απαιτείται μόνο ορισμένα προϊόντα να υποβάλλονται σε ελέγχους και δεν υπάρχει ειδική υποδιαίρεση για τον κωδικό αυτό στην ονοματολογία εμπορευμάτων, ο κωδικός φέρει τη σήμανση «ex» (π.χ. ex 19 01: περιλαμβάνονται μόνο τα παρασκευάσματα που περιέχουν κρέας και/ή γάλα
                     
                  
                        2.
                     
                     
                        Στήλη 2: Η περιγραφή των εμπορευμάτων είναι αυτή που ορίζεται στη στήλη περιγραφής του παραρτήματος I του κανονισμού (ΕΟΚ) αριθ. 2658/87.
                     
                  
                        3.
                     
                     
                        Στήλη 3: Η στήλη αυτή παρέχει πληροφορίες σχετικά με τα προϊόντα που καλύπτονται.
                     
                  
               (1)  Παράρτημα I του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
            
               (2)  Η κλάση 2006 έχει ως εξής: «Λαχανικά, καρποί και φρούτα, φλούδες καρπών και φρούτων και άλλα μέρη φυτών, ζαχαρόπηκτα (στραγγισμένα, με στιλπνή ή κρυσταλλική εμφάνιση)».
         
      
      
         
            ΠΑΡΑΡΤΗΜΑ II
            
               Αφίσες που αναφέρονται στο άρθρο 8 παράγραφος 1
            
            Οι αφίσες διατίθενται στην εξής διεύθυνση:
            https://ec.europa.eu/food/animals/animalproducts/personal_imports_en
            
               
            
               
            
               
            
               
         
      
      
         
            ΠΑΡΑΡΤΗΜΑ III
            
               Πληροφορίες που αναφέρονται στο άρθρο 8 παράγραφος 2 στοιχείο α)
            
            
                        
                           
                     
                     
                        Κρατήστε τις μεταδοτικές ασθένειες των ζώων έξω από την Ευρωπαϊκή Ένωση!
                        
                           Τα προϊόντα ζωικής προέλευσης ενδέχεται να μεταφέρουν παθογόνους μικροοργανισμούς οι οποίοι προκαλούν μεταδοτικές ασθένειες
                        
                     
                  Λόγω του κινδύνου εισαγωγής ασθενειών στην Ευρωπαϊκή Ένωση (ΕΕ), υπάρχουν αυστηρές διαδικασίες για την εισαγωγή ορισμένων προϊόντων ζωικής προέλευσης στην ΕΕ. Οι εν λόγω διαδικασίες δεν ισχύουν για τις μετακινήσεις προϊόντων ζωικής προέλευσης μεταξύ των κρατών μελών της ΕΕ ή για μικρές ποσότητες προϊόντων ζωικής προέλευσης για προσωπική κατανάλωση που προέρχονται από την Ανδόρα, τον Άγιο Μαρίνο, την Ελβετία, την Ισλανδία, το Λιχτενστάιν και τη Νορβηγία.
            Όλα τα προϊόντα ζωικής προέλευσης που δεν είναι συμβατά με τους εν λόγω κανόνες παραδίδονται κατά την άφιξή τους στην ΕΕ για επίσημη απόρριψη. Η παράλειψη δήλωσης τέτοιων προϊόντων ενδέχεται να έχει ως αποτέλεσμα την επιβολή προστίμου ή την ποινική δίωξη.
            
            Τα ακόλουθα εμπορεύματα δεν εισάγονται στην ΕΕ, εκτός αν η συνολική ποσότητα των εμπορευμάτων που απαριθμούνται στα σημεία 2, 3 και 5 δεν υπερβαίνει το όριο βάρους των 2 kg ανά άτομο.
            Σε περίπτωση εμπορευμάτων που προέρχονται από τη Γροιλανδία ή τις Φερόες Νήσους, η συνολική ποσότητα των εμπορευμάτων που απαριθμούνται στα σημεία 1, 2, 3 και 5 δεν υπερβαίνει το όριο βάρους των 10 kg ανά άτομο.
            
                        
                           1. Μικρές ποσότητες κρέατος και γάλακτος καθώς και των προϊόντων τους (εκτός από παιδικό γάλα σε σκόνη, παιδικές τροφές και ειδικές τροφές που απαιτούνται για ιατρικούς λόγους ή τροφές για ζώα συντροφιάς που απαιτούνται για λόγους υγείας)
                        
                     
                  Επιτρέπεται μόνο η εισαγωγή ή αποστολή στην ΕΕ μικρών ποσοτήτων για προσωπική χρήση κρέατος και γάλακτος καθώς και των προϊόντων τους (εκτός από παιδικό γάλα σε σκόνη, παιδικές τροφές και ειδικές τροφές που απαιτούνται για ιατρικούς λόγους ή τροφές για ζώα συντροφιάς που απαιτούνται για λόγους υγείας), υπό τον όρο ότι προέρχονται από τη Γροιλανδία ή τις Φερόες Νήσους και το βάρος τους δεν υπερβαίνει τα 10 kg κατ’ άτομο.
            
                        
                           2. Παιδικό γάλα σε σκόνη, παιδικές τροφές και ειδικές τροφές που απαιτούνται για ιατρικούς λόγους
                        
                     
                  Επιτρέπεται μόνο η εισαγωγή ή αποστολή στην ΕΕ μικρών ποσοτήτων για προσωπική χρήση παιδικού γάλακτος σε σκόνη, παιδικών τροφών, και ειδικών τροφίμων που απαιτούνται για ιατρικούς λόγους υπό τον όρο ότι:
            
                        —
                     
                     
                        προέρχονται από τη Γροιλανδία ή τις Φερόες Νήσους, και η συνολική ποσότητά τους δεν υπερβαίνει το όριο βάρους των 10 kg κατ’ άτομο και ότι:
                        
                                    α)
                                 
                                 
                                    το προϊόν δεν χρειάζεται ψυγείο πριν καταναλωθεί·
                                 
                              
                                    β)
                                 
                                 
                                    το προϊόν είναι συσκευασμένο ιδιοσκεύασμα· και
                                 
                              
                                    γ)
                                 
                                 
                                    η συσκευασία δεν είναι ανοιγμένη, εκτός αν καταναλώνεται εκείνη την ώρα·
                                 
                              
                  
                        —
                     
                     
                        προέρχονται από άλλες χώρες (εκτός από τη Γροιλανδία ή τις Φερόες Νήσους), και η συνολική ποσότητά τους δεν υπερβαίνει το όριο βάρους των 2 kg κατ’ άτομο και ότι:
                        
                                    α)
                                 
                                 
                                    το προϊόν δεν χρειάζεται ψυγείο πριν καταναλωθεί·
                                 
                              
                                    β)
                                 
                                 
                                    το προϊόν είναι συσκευασμένο ιδιοσκεύασμα· και
                                 
                              
                                    γ)
                                 
                                 
                                    η συσκευασία δεν είναι ανοιγμένη, εκτός αν καταναλώνεται εκείνη την ώρα·
                                    
                                                
                                                   3. Τροφές για ζώα συντροφιάς οι οποίες απαιτούνται για λόγους υγείας
                                                
                                             
                                          
                              
                  Επιτρέπεται μόνο η εισαγωγή ή αποστολή στην ΕΕ ποσοτήτων για προσωπική χρήση τροφών για ζώα συντροφιάς οι οποίες απαιτούνται για λόγους υγείας, υπό τον όρο ότι:
            
                        —
                     
                     
                        προέρχονται από τη Γροιλανδία ή τις Φερόες Νήσους, και η συνολική ποσότητά τους δεν υπερβαίνει το όριο βάρους των 10 kg κατ’ άτομο και ότι:
                        
                                    α)
                                 
                                 
                                    το προϊόν δεν χρειάζεται ψυγείο πριν καταναλωθεί·
                                 
                              
                                    β)
                                 
                                 
                                    το προϊόν είναι συσκευασμένο ιδιοσκεύασμα· και
                                 
                              
                                    γ)
                                 
                                 
                                    η συσκευασία δεν είναι ανοιγμένη, εκτός αν καταναλώνεται εκείνη την ώρα·
                                 
                              
                  
                        —
                     
                     
                        προέρχονται από άλλες χώρες (εκτός από τη Γροιλανδία ή τις Φερόες Νήσους), και η συνολική ποσότητά τους δεν υπερβαίνει το όριο βάρους των 2 kg κατ’ άτομο και ότι:
                        
                                    α)
                                 
                                 
                                    το προϊόν δεν χρειάζεται ψυγείο πριν καταναλωθεί·
                                 
                              
                                    β)
                                 
                                 
                                    το προϊόν είναι συσκευασμένο ιδιοσκεύασμα· και
                                 
                              
                                    γ)
                                 
                                 
                                    η συσκευασία δεν είναι ανοιγμένη, εκτός αν καταναλώνεται εκείνη την ώρα·
                                    
                                                
                                                   4. Μικρές ποσότητες αλιευτικών προϊόντων για προσωπική κατανάλωση από τον άνθρωπο
                                                
                                             
                                          
                              
                  Επιτρέπεται η εισαγωγή ή αποστολή στην ΕΕ μικρών ποσοτήτων αλιευτικών προϊόντων σε ποσότητες για προσωπική χρήση (συμπεριλαμβανομένων νωπών, αποξηραμένων, μαγειρεμένων, παστών ή καπνιστών ψαριών και ορισμένων οστρακοειδών, όπως γαρίδες, αστακοί, νεκρά μύδια και νεκρά στρείδια), υπό τον όρο ότι:
            
                        —
                     
                     
                        τα νωπά ψάρια είναι εκσπλαχνισμένα·
                     
                  
                        —
                     
                     
                        το βάρος των αλιευτικών προϊόντων δεν υπερβαίνει, κατ’ άτομο, τα 20 kg ή το βάρος ενός ιχθύος, όποιο από τα δύο βάρη είναι μεγαλύτερο.
                     
                  Οι εν λόγω περιορισμοί δεν ισχύουν για αλιευτικά προϊόντα που προέρχονται από τη Γροιλανδία ή τις Φερόες Νήσους.
            
                        
                           5. Μικρές ποσότητες άλλων προϊόντων ζωικής προέλευσης για προσωπική κατανάλωση από τον άνθρωπο
                        
                     
                  Επιτρέπεται η εισαγωγή ή αποστολή στην ΕΕ άλλων προϊόντων ζωικής προέλευσης, όπως μέλι, ζώντα στρείδια, ζώντα μύδια και σαλιγκάρια, υπό τον όρο ότι:
            
                        —
                     
                     
                        προέρχονται από τη Γροιλανδία ή τις Φερόες Νήσους, και η συνολική ποσότητά τους δεν υπερβαίνει το όριο βάρους των 10 kg κατ’ άτομο·
                     
                  
                        —
                     
                     
                        προέρχονται από άλλες χώρες (εκτός από τη Γροιλανδία ή τις Φερόες Νήσους), και η συνολική ποσότητά τους δεν υπερβαίνει 2 kg κατ’ άτομο.
                     
                  Επισημαίνεται ότι επιτρέπεται η εισαγωγή στην ΕΕ ή η εξαγωγή από την ΕΕ μικρών ποσοτήτων διαφόρων ζωικών προϊόντων από τις προαναφερόμενες πέντε κατηγορίες (παράγραφοι 1 έως 5), υπό τον όρο ότι συμμορφώνονται με τους κανόνες που εξηγούνται στις αντίστοιχες παραγράφους.
            
                        
                           6. Μεγαλύτερες ποσότητες προϊόντων ζωικής προέλευσης
                        
                     
                  Επιτρέπεται η εισαγωγή ή αποστολή στην ΕΕ μεγαλύτερων ποσοτήτων προϊόντων ζωικής προέλευσης, εάν ικανοποιούν τις απαιτήσεις για τις εμπορικές αποστολές, στις οποίες περιλαμβάνονται:
            
                        —
                     
                     
                        απαιτήσεις πιστοποίησης, όπως ορίζονται στο κατάλληλο επίσημο κτηνιατρικό πιστοποιητικό της ΕΕ·
                     
                  
                        —
                     
                     
                        η παρουσίαση των προϊόντων, με τη σωστή τεκμηρίωση, σε συνοριακό σταθμό ελέγχου της ΕΕ, κατά την άφιξη στην ΕΕ.
                        
                                    
                                       7. Εξαιρούμενα προϊόντα
                                    
                                 
                              
                  Τα ακόλουθα προϊόντα εξαιρούνται από τους κανόνες που καθορίζονται στα σημεία 1 έως 6:
            
                        —
                     
                     
                        προϊόντα αρτοποιίας, γλυκά, μπισκότα, βάφλες και γκοφρέτες, φρυγανιές και παρόμοια ψημένα προϊόντα, που περιέχουν σε ποσοστό λιγότερο από 20 % μεταποιημένα γαλακτοκομικά και προϊόντα αυγών και έχουν υποστεί επεξεργασία, όπως προβλέπεται στο άρθρο 6 παράγραφος 1 στοιχείο α) σημείο i) της απόφασης 2007/275/ΕΚ της Επιτροπής (1)·
                     
                  
                        —
                     
                     
                        σοκολάτα και είδη ζαχαροπλαστικής (συμπεριλαμβανομένων των ζαχαρωδών παρασκευασμάτων), που περιέχουν σε ποσοστό λιγότερο από 50 % μεταποιημένα γαλακτοκομικά και προϊόντα αυγών και έχουν υποστεί επεξεργασία, όπως προβλέπεται στο άρθρο 6 παράγραφος 1 στοιχείο α) σημείο i) της απόφασης 2007/275/ΕΚ της Επιτροπής·
                     
                  
                        —
                     
                     
                        συμπληρώματα διατροφής συσκευασμένα για τον τελικό καταναλωτή που περιέχουν μικρές ποσότητες (λιγότερο από 20 % συνολικά) μεταποιημένων ζωικών προϊόντων (που περιέχουν γλυκοζαμίνη, χονδροϊτίνη και/ή χιτοζάνη) εκτός από προϊόντα με βάση το κρέας·
                     
                  
                        —
                     
                     
                        ελιές γεμιστές με ψάρια·
                     
                  
                        —
                     
                     
                        ζυμαρικά και νούγιες που δεν είναι αναμεμειγμένα ή γεμισμένα με προϊόντα κρέατος, που περιέχουν σε ποσοστό λιγότερο από 50 % μεταποιημένα γαλακτοκομικά και προϊόντα αυγών και έχουν υποστεί επεξεργασία, όπως προβλέπεται στο άρθρο 6 παράγραφος 1 στοιχείο α) σημείο i) της απόφασης 2007/275/ΕΚ της Επιτροπής·
                     
                  
                        —
                     
                     
                        σούπες και αρωματικές ουσίες συσκευασμένες για τον τελικό καταναλωτή που περιέχουν λιγότερο του 50 % ιχθυελαίων, σκόνης ψαριών ή εκχυλισμάτων ψαριών και έχουν υποστεί επεξεργασία, όπως προβλέπεται στο άρθρο 6 παράγραφος 1 στοιχείο α) σημείο i) της απόφασης 2007/275/ΕΚ της Επιτροπής.
                     
                  
               (1)  Απόφαση 2007/275/ΕΚ της Επιτροπής, της 17ης Απριλίου 2007, σχετικά με τους καταλόγους ζώων και προϊόντων που πρέπει να υποβάλλονται σε ελέγχους στους συνοριακούς σταθμούς επιθεώρησης σύμφωνα με τις οδηγίες του Συμβουλίου 91/496/ΕΟΚ και 97/78/ΕΚ (ΕΕ L 116 της 4.5.2007, σ. 9).
         
      
      
         
            ΠΑΡΑΡΤΗΜΑ IV
            
               Αφίσα που αναφέρεται στο άρθρο 12
            
            Η αφίσα διατίθεται στην εξής διεύθυνση:
            https://ec.europa.eu/food/animals/pet-movement/poster-diseases-dont-respect-borders_en
            
               
         
      
      
         
            ΠΑΡΑΡΤΗΜΑ V
            
               Πίνακας αντιστοιχίας που αναφέρεται στο άρθρο 13 παράγραφος 2
            
            
                        Κανονισμός (ΕΚ) αριθ. 206/2009
                     
                     
                        Παρών κανονισμός
                     
                  
                        Άρθρο 1 παράγραφος 1
                        Άρθρο 1 παράγραφος 2
                        Άρθρο 1 παράγραφος 3
                        Άρθρο 1 παράγραφος 4
                        Άρθρο 2 παράγραφος 1 στοιχείο α)
                        Άρθρο 2 παράγραφος 1 στοιχείο β)
                        Άρθρο 2 παράγραφος 1 στοιχείο γ)
                        Άρθρο 2 παράγραφος 1 στοιχείο δ)
                        Άρθρο 2 παράγραφος 2 στοιχείο α)
                        Άρθρο 2 παράγραφος 2 στοιχείο β)
                        Άρθρο 2 παράγραφος 3
                        Άρθρο 3 παράγραφος 1
                        Άρθρο 3 παράγραφος 2
                        Άρθρο 3 παράγραφος 3
                        Άρθρο 3 παράγραφος 4 στοιχείο α)
                        Άρθρο 3 παράγραφος 4 στοιχείο β)
                        Άρθρο 4
                        Άρθρο 5 παράγραφος 1
                        Άρθρο 5 παράγραφος 2
                        Άρθρο 5 παράγραφος 3
                        Άρθρο 6 παράγραφος 1 στοιχείο α)
                        Άρθρο 6 παράγραφος 1 στοιχείο β)
                        Άρθρο 6 παράγραφος 2
                        Άρθρο 6 παράγραφος 3
                        Άρθρο 7
                        Άρθρο 8
                        Άρθρο 9
                        Άρθρο 10
                        Άρθρο 11
                        Παράρτημα I μέρος 1
                        Παράρτημα I μέρος 2
                        Παράρτημα II μέρος 1
                        Παράρτημα II μέρος 2
                        Παράρτημα III
                        Παράρτημα IV
                        Παράρτημα V
                        Παράρτημα VI
                        Παράρτημα VII
                     
                     
                        __
                        Άρθρο 7 στοιχεία ε) και στ) και άρθρο 10 παράγραφος 1
                        __
                        __
                        __
                        Άρθρο 7 στοιχείο α) και άρθρο 10 παράγραφος 1
                        Άρθρο 7 στοιχείο β) και άρθρο 10 παράγραφος 1
                        Άρθρο 7 στοιχείο γ) και άρθρο 10 παράγραφος 1
                        __
                        Άρθρο 7 στοιχείο α) και άρθρο 10 παράγραφος 1
                        Άρθρο 7 στοιχείο ζ) και άρθρο 10 παράγραφος 1
                        Άρθρο 8 παράγραφος 1
                        Άρθρο 8 παράγραφος 1
                        Άρθρο 8 παράγραφος 2
                        Άρθρο 8 παράγραφος 1
                        __
                        Άρθρο 8 παράγραφος 3 στοιχείο α) και άρθρο 10 παράγραφος 3
                        Άρθρο 9 παράγραφος 1 και άρθρο 10 παράγραφος 2
                        Άρθρο 9 παράγραφος 2 στοιχεία α) και β) και άρθρο 10 παράγραφος 2
                        Άρθρο 9 παράγραφος 2 στοιχείο γ) και άρθρο 10 παράγραφος 2
                        Άρθρο 9 παράγραφος 3 στοιχείο α) και άρθρο 10 παράγραφος 2
                        Άρθρο 9 παράγραφος 3 στοιχείο β) και άρθρο 10 παράγραφος 2
                        __
                        __
                        __
                        __
                        __
                        __
                        __
                        Παράρτημα I μέρος 2
                        Παράρτημα I μέρος 2
                        Παράρτημα I μέρος 1 σημείο 1
                        Παράρτημα I μέρος 1 σημείο 2
                        Παράρτημα II
                        Παράρτημα III
                        __
                        __
                        __